Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 213/14/8810	Spišská Nová Ves, 8.8.2014
EEČ : 2-68-1336-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 1 písmeno h Trestného poriadku s poukazom na § 86 odsek 1 písmeno c Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 01. decembra 2012 do 3. júna 2014 vo Vítkovciach a inde neplnil svoju vyživovaciu povinnosť na svoju dcéru JXXXXX, i keď na základe rozsudku Okresného súdu v Spišskej Novej Vsi č. 16P/156/2012 z 3. 12. 2012, ktorý nadobudol právoplatnosť 11. 12. 2012, mal prispievať mesačne sumou 30 % životného minima do rúk matky XXXXX, XXXXX 

lebo zanikla trestnosť činu

Odôvodnenie:
Policajt Obvodného oddelenia PZ v Markušovciach  vo veci sp. zn. ORP-361/MK-SN-2014 trestne stíhal obvineného XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že v dobe od 01. decembra 2012 do 3. júna 2014 vo Vítkovciach a inde neplnil svoju vyživovaciu povinnosť na svoju dcéru XXXXX i keď na základe rozsudku Okresného súdu v Spišskej Novej Vsi č. 16P/156/2012 z 3. 12. 2012, ktorý nadobudol právoplatnosť 11. 12. 2012, mal prispievať mesačne sumou 30 % životného minima a do rúk matky XXXXX, XXXXX XXXXX XXXXX čím mu za uvedené obdobie vznikla podlžnosť na bežnom výživnom 159,87 €.  

V priebehu vyšetrovania bolo zistené, že obvinený uhradil  nezaplatené výživné a to 18. 12. 2012, 22. 1. 2013, 19. 2. 2013, 19. 3. 2013 po 28,37 €, 13. 5. 2013 sumu 60,- € 19. 2. 2014 sumu 50,- € a 22. 4. 2014 sumu 130,- €, spolu v sume 353,48 €. Súčasne nebolo zistené, aby neplnenie vyživovacej povinnosti malo trvalo nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 

Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor